Komission asetus (EY) N:o 2330/2002, annettu 23 päivänä joulukuuta 2002, rukiin kaikkiin kolmansiin maihin, lukuun ottamatta Unkaria, Viroa, Liettuaa ja Latviaa suuntautuvan viennin tukea koskevan tarjouskilpailun avaamisesta annetun asetuksen (EY) N:o 900/2002 muuttamisesta



Virallinen lehti nro L 349 , 24/12/2002 s. 0018 - 0018



Komission asetus (EY) N:o 2330/2002, annettu 23 päivänä joulukuuta 2002, rukiin kaikkiin kolmansiin maihin, lukuun ottamatta Unkaria, Viroa, Liettuaa ja Latviaa suuntautuvan viennin tukea koskevan tarjouskilpailun avaamisesta annetun asetuksen (EY) N:o 900/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ottaa huomioon neuvoston asetuksen (ETY) N:o 1766/92 tietyistä yksityiskohtaisista soveltamissäännöistä, vientituen myöntämisestä ja häiriötilanteessa toteutettavista toimenpiteistä vilja-alalla 29 päivänä kesäkuuta 1995 annetun komission asetuksen (EY) N:o 1501/95(3), sellaisena kuin se on viimeksi muutettuna asetuksella (EY) N:o 1163/2002(4), ja erityisesti sen 4 artiklan, sekä katsoo seuraavaa: (1) Yhteisö sekä Bulgaria, Tsekki, Slovakia ja Slovenia ovat hiljattain käyneet kauppasopimuksen tekemiseen tähtääviä neuvotteluja; kauppasopimukset koskevat eräitä yhteisön tariffikiintiöinä myönnettäviä tiettyjen maataloustuotteiden myönnytyksiä ja muiden maataloustuotteiden kaupan täydellistä vapauttamista. Vilja-alalla yksi suunnitelluista myönnytyksistä on tukien poistaminen. Tukien poistaminen koskee erityisesti ruista. (2) Ruista koskevat tuet on aiheellista poistaa 1 päivästä tammikuuta 2003, jotta kyseiset sopimukset voidaan tehdä ja jotta vientiedellytykset vuoden 2003 alussa olisivat selkeät kaikille vilja-alan toimijoille erityisesti vientitodistusten voimassaolon osalta. (3) Komission asetuksessa (EY) N:o 900/2002(5), sellaisena kuin se on muutettuna asetuksella (EY) N:o 1632/2002(6), säädetyt määräpaikat olisi tämän vuoksi muutettava. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 900/2002 seuraavasti: 1) Korvataan nimi seuraavasti: "Komission asetus (EY) N:o 900/2002, annettu 30 päivänä toukokuuta 2002, rukiin kaikkiin kolmansiin maihin, lukuun ottamatta Bulgariaa, Viroa, Unkaria, Latviaa, Liettuaa, Tsekkiä, Slovakiaa ja Sloveniaa, suuntautuvan viennin tukea koskevan tarjouskilpailun avaamisesta". 2) Korvataan 1 artiklan 2 kohta seuraavasti: "2. Tarjouskilpailu koskee kaikkiin kolmansiin maihin, lukuun ottamatta Bulgariaa, Viroa, Unkaria, Latviaa, Liettuaa, Tsekkiä, Slovakiaa ja Sloveniaa, vietävää ruista." 3) Korvataan liitteen I otsikko seuraavasti: "Viikoittainen tarjouskilpailu kaikkiin kolmansiin maihin, lukuun ottamatta Bulgariaa, Viroa, Unkaria, Latviaa, Liettuaa, Tsekkiä, Slovakiaa ja Sloveniaa, vietävän rukiin vientituesta". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 2002. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 147, 30.6.1995, s. 7. (4) EYVL L 170, 29.6.2002, s. 46. (5) EYVL L 142, 31.5.2002, s. 14. (6) EYVL L 247, 14.9.2002, s. 3.